На 26 октомври октомври учениците от третите класове на ОУ ,,Петко Рачев Славейков"- гр. Бургас, заедно с техните преподаватели- г-жа Д. Панкова, Н. Димитрова, И. Тодорова, Р. Неделчева, Р. Димитрова и Й. Фотева, участваха в една незабравима еднодневна екскурзия в сърцето на Странджа планина. 
Тяхната  разходка започна в град Малко Търново, където посетиха Историческия музей на града и се запознаха с природната експозиция на музея, включваща богатата флора и фауна, типична за региона, както и с нематериалното културно наследство. Огромен интерес предизвика и посещението им в Килимарската работилница, където учениците проследиха в реално време технологичния процес на същинско тъкане на килим.
Разходката им премина през забележителния водопад Докузак, събиращ водите на девет извора.
Последна спирка беше магичното село Бръшлян, където децата отмориха в щастливи детски игри на чист въздух и се насладиха на Етнографската къща- музей, разказваща за бита на хората в миналото.
Преди да отпътуват, учениците влязоха в една вълнуваща класна стая- тази на Килийното училище. С изключителен интерес изслушаха беседа за първия учител- Петър Киприлов. Научиха интересни факти, за това как са се обучавали учениците в миналото. Това им показа колко важно е било да си грамотен и какво наследство са оставили дедите ни.
Нашите ученици бяха очаровани и заредени с положителни емоции от изминалия ден, в очакване на нови приключения.
